Haris Alexiou (á grikskum: Χάρις Αλεξίου; fødd 27. desember 1950 í Theben sum Hariklia Roupaka, á grikskum: Χαρίκλεια Ρουπάκα) er ein griksk songkvinna. Hon verður mett at vera ein av teimum best umtóktu sangarum í Grikkalandi og hevur havt sukse síðan 1970-árini. Hon hevur samstarva við týðandi grikskar sangskrivarar og tónasmiðir, hevur framført á stórum tónleikapallum kring heimin og hevur móttikið fleiri virðislønir. Hon hevur útgivið meira enn 30 albums og hevur sungið við á útgávum hjá øðrum. Hin 14. mars 2010 gjørdist hon nummar eitt av griskum songkvinnum í fonografisku tíðini síðan 1960 hjá Alpha TV, Chart Show: Your Countdown og so var hon nummar trý av øllum, tá hugt verður at sølu av persónligum tónleikaútgávum sum vóru sertifiseraði sum gull ella platin, hon varð nummar trý næst eftir mannligu sangarunum Giorgios Dalaras og Jannis Parios. Átta av hennara egnu fløgum/plátum, sum eru útkomin millum 1977 og 2003 hava selt meira enn 1.5 milliónir eintøk, hon er tann einasta grikska songkvinnan ið hevur megnað tað.